text: Hele tre i én, det går virkelig ikke. En 33-årig bilist af udenlansk herkomst blev onsdag aften taget i hele tre forseelser. Da Nordjyllands Politi mødte manden på Østre Uttrup Vej i Aalborg Øst, havde han nemlig hverken styr på kørekort eller bilforsikring. Derudover viste politiets narkometer, at manden var påvirket af hash eller et tilsvarende euforiserende stof. Det fremgår af politiets døgnrapport. - Selvom det ikke er en mand, der har store forseelser bag sig, så kan han se frem til stor bødestraf og mulig fængselsstraf. Det er helt klart i den grove ende, det her, fortæller vagthavende ved Nordjyllands Politi, Jess Falberg. Den sigtede oplyste selv til politiet, at han aldrig har haft kørekort.
summary: En 33-årig mand af udenlandsk herkomst blev onsdag aften sigtet for hele tre brud på loven.